ઇન્ડિયન મુજાહિદીનના સ્થાપક યાસિન ભટકલની વર્ષ 2013માં ભારત-નેપાળ બોર્ડર પરથી ધરપકડ કરાઈ હતી.આ બંને આતંકીઓની વિવિધ એજન્સીઓ દ્વારા કબ્જો મેળવાયા બાદ પૂછપરછ કરાઈ હતી.દિલ્લી કોર્ટે બંને આતંકીઓને અમદાવાદ ક્રાઈમ બ્રાન્ચને ટ્રાન્સફર વોરંટથી સોંપવાનો હુકમ કરતાં આજે સવારે ખાસ વિમાન દ્વારા યાસિન ભટકલ અને અખ્તર હડ્ડીને અમદાવાદ લવાયા હતા. બપોરે ૧૨.૦૦ વાગ્યાની અાસપાસ બંનેને બુલેટપ્રૂફ વાહનોમાં અેરપોર્ટથી સઘન સુરક્ષા વચ્ચે ક્રાઈમ બ્રાન્ચ ખાતે લઈ જવામાં અાવ્યા હતા. કુખ્યાત આતંકીઓને અમદાવાદ ક્રાઈમ બ્રાન્ચ ખાતે રાખવાના હોવાથી ક્રાઈમ બ્રાન્ચમાં લોખંડી પોલીસ બંદોબસ્ત ગોઠવી દેવાયો છે.બુલેટપ્રૂફ જેકેટ અને એ.કે.47 હથિયાર સાથે પોલીસને સ્ટેન્ડ ટુ રાખવામાં આવી છે.બહારની કોઈ પણ વ્યક્તિના પ્રવેશ પર પ્રતિબંધ ફરમાવી દેવાયો છે.ક્રાઇમ બ્રાન્ચના તમામ અધિકારીઓને હાજર રાખવામાં આવ્યા હતા.